Bella Sara

Bella Sara oli keräilykortti- ja verkkopeli lapsille, jota julkaistiin vuosina 2005-2013. Keräilykorteissa oli kuvia taikahevosista, esineistä ja hahmoista sekä positiivisia ja inspiroivia lauseita. Bella Saran loi tanskalainen Gitte Odder Brændgaard. Gitten ajatuksena oli luoda jotakin samanlaista kuin Pokémonit, mutta tytöille suunnattuna.

Keräilykortteja myytiin vähittäistavarakaupoissa ja verkkokaupassa. Kortit sisälsivät online-koodeja, joilla pystyi lunastamaan kortissa kuvatun hevosen tai esineen Bella Sara -verkkopelissä. Korteissa oli myös vuoteen 2009 asti pelisymboleita, joiden avulla korteilla pystyi pelaamaan yksinkertaisia korttipelejä myös reaalimaailmassa.

Bella Sara -kortit olivat myynnissä Yhdysvalloissa, Kanadassa, Tanskassa, Ruotsissa, Norjassa, Suomessa, Italiassa, Isossa-Britanniassa, Alankomaissa, Saksassa, Ranskassa, Luxemburgissa, Belgiassa, Sveitsissä, Espanjassa, Slovakiassa, Tsekissä, Kroatiassa, Sloveniassa, Australiassa, Meksikossa, Puolassa ja Etelä-Afrikassa.

 Historia 

 Bella-sarja (2005 - 2006) 
Vuonna 2005 Gitte Odder Brændgaard perusti tanskalaisen Conceptcard -yrityksen, joka julkaisi ensimmäiset neljä korttisarjaa Tanskassa, Ruotsissa ja Norjassa. 

 Bella Sara -sarja (2006 - 2013) 
Conceptcard solmi lisenssin Hidden City Entertainmentin kanssa vuonna 2006, mikä johti korttien kansainväliseen levitykseen. 

Sopimus päättyi vuonna 2011 ja Hidden City Entertainment lopetti toimintansa. Conceptcard solmi lisenssin The Bella Sara Companyn kanssa ja jatkoi korttien julkaisemista vuoteen 2013 asti. Kesäkuussa 2013 uutisoitiin, että Bella Sara Company lopettaisi kaiken toimintansa ja muuttaisi toimintonsa Yhdysvalloista perustajan kotimaahan Tanskaan. 

 (2020 -) 
Yritys oli hiljainen ilman uusia päivityksiä tai tuotteita vuoteen 2020 asti. Huhtikuussa 2020 yritys poisti Bella Sara -verkkopelin verkkosivustolta kaiken sisällön ja julkaisi uuden Bella Sara -sovelluksen. Verkkosivuston sisältö korvattiin uudella, sovellukseen keskittyvällä sisällöllä.

Bella Sara -yhteisö on luonut arkistosivuston, johon on tallennettu ja luotu uudelleen alkuperäisen verkkopelin flash-minipelejä ja sisältöjä.

 Keräilykortit 

 Bella-sarja 
 "Bella Silver / Danish Silver" (syyskuu 2005)
 Hopeat reunukset
 "Bella Gold / Danish Gold" (joulukuu 2005)
 Kultaiset reunukset
 "Bella Copper / Danish Copper" (maaliskuu 2006)
 Kultaiset reunukset
 "Bella Wise Warriors / Danish Wise Warriors" (lokakuu 2006)
 Beiget reunukset

 Bella Sara -sarja 
 "First Series" (lokakuu 2006)
 Hopeat reunukset 
 Teema: Bella-sarjan hevoset 
 64 korttia: 36 yleistä korttia, 9 harvinaista korttia, 10 energiakorttia ja 9 folioitua korttia
 "Second Series" (maaliskuu 2007)
 Kultaiset reunukset 
 Teema: Bella-sarjan hevoset 
 124 korttia: 58 yleistä korttia, 27 harvinaista korttia, 12 energiakorttia ja 27 folioitua korttia
 "Northern Lights" (heinäkuu 2007)
 Vaaleansiniset reunukset
 Teema: Pohjoismainen ja kelttiläinen mytologia 
 72 korttia: 28 yleistä korttia, 17 harvinaista korttia, 10 energiakorttia ja 17 folioitua korttia
 "Ancient Lights" (lokakuu 2007)
 Pinkit reunukset
 Teema: Roomalainen ja kreikkalainen mytologia 
 72 korttia: 28 yleistä korttia, 17 harvinaista korttia, 10 energiakorttia ja 17 folioitua korttia
 "Native Lights" (helmikuu 2008)
 Laventelinliilat reunukset
 Teema: Amerikan alkuperäiskansojen kulttuurit 
 72 korttia: 28 yleistä korttia, 17 harvinaista korttia, 10 energiakorttia ja 17 folioitua korttia
 "Magical Friends" (kesäkuu 2008)
 Tummanliilat reunukset
 Teema: Pohjoisen maagiset eläinystävät 
 123 korttia: 37 yleistä korttia, 37 harvinaista korttia, 12 energiakorttia ja 37 folioitua korttia
 "Baby Bella" (lokakuu 2008), 
 Vihreät reunukset 
 Teema: Hevosparit ja heidän varsansa 
 129 korttia: 43 yleistä korttia, 37 harvinaista korttia, 12 energiakorttia ja 37 folioitua korttia
 "Treasures" (tammikuu 2009, uudelleenpainatus 2010)
 Turkoosit reunukset
 Teema: Hevoset ja niiden erityiset aarteet 
 110 korttia: 55 yleistä korttia ja 55 folioitua korttia

 "Royalty" (kesäkuu 2009, uudelleenpainatus 2010)
 Vaaleanliilat reunukset
 Teema: Laumojen kuninkaallisuus ja aatelisuus
 "Bella's Ball" (lokakuu 2009, uudelleenpainatus 2010)
 Vaaleanpunaiset reunukset 
 Teema: Bellan kuninkaallisten tanssiaisten osallistujat
 "Sunflowers" (maaliskuu 2010)
 Kultaiset reunukset
 Teema: Sunflowers-lauman hevoset
 "Moonfairies" (kesäkuu 2010) 
 Siniset reunukset
 Teema: Moonfairies-lauman hevoset
 "Starlights" (lokakuu 2010)
 Vaaleansiniset reunukset 
 Teema: Starlights-lauman hevoset
 "Spring Carnival" (helmikuu 2011)
 Mintunvihreät reunukset 
 Teema: Kevätkarnevaalin karuselli- ja paraatihevoset, Pantheon-lauman hevoset
 "Summer Camp" (toukokuu 2011)
 Keltaiset reunukset 
 Teema: Mustang-lauman hevoset
 "Winter Festival" (lokakuu 2011)
 Jäänsiniset reunukset 
 Teema: Elemyn-lauman hevoset
 "Best of Bella Sara" (helmikuu 2012)
 Liilat reunukset 
 Teema: Suosittuja hevosia ja ihmisiä edellisistä sarjoista
 "Magical Chibis" (kesäkuu 2012)
 Vaaleanvihreänkeltaiset reunukset
 Teema: Chibi-versiot maagisista hevosista, ihmisistä ja maagisista ystävistä
 "Herds from North to North" (lokakuu 2012)
 Vaaleankeltaiset reunukset 
 Teema: Eri laumojen hevosia edellisistä sarjoista
 "Foals" (kevät 2013, julkaisematon)
 Vaaleanpunaiset reunukset 
 Teema: Eri laumojen varsoja
 Verkkopeli ja sovellus 
Verkkopeli julkaistiin ensimmäisten korttien yhteydessä vuonna 2005. Bella Saran verkkosivustolla pystyi hoitamaan keräilykorttien koodeilla aktivoituja digitaalisia hevosia, pelata erilaisia minipelejä sekä tutkia North of Northin taianomaista maailmaa. 

Bella-sarjan kortit voitiin aktivoida verkkopeliin vain erillisellä "Congratulations Card" -kortilla. Bella Sara -sarjan kortit voitiin aktivoida verkkopeliin "Treasures"-korttisettiin asti korttien yksilöllisillä online-koodeilla. "Royalty"-korttisetistä alkaen korteissa ei ollut enää yksilöllisiä koodeja, vaan hevosia voitiin aktivoida vain erillisellä "Bella Sara Ticket" -kortilla. Kortteja tuli pakkojen mukana ja niitä oli saatavilla kuparisena, hopeisena ja kultaisena. 

Bella Sara -sovellus julkaistiin huhtikuussa 2020. Sovelluksessa voi nostaa päivittäin kortin "Best of Bella Sara"-korttisetistä ja inspiroitua kortin positiivisesta viestistä. Sovelluksessa on saatavilla myös Bella Sara -elokuva "Emman siivet" ja Bella Sara -musiikkia.

 Aiheesta muualla 
 Kotisivut
 Bella Sara Wiki
 Arkistosivusto

 Lähteet 
Luokka:Verkkosivustot
Luokka:Keräilykorttipelit